**ПРОТОКОЛ № 9**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 08.03.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров и Марио Василев

Отсъства: Наталия Василева

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 11 - т. 19

РАЗНИ

1. Мотивирано предложение, на основание чл. 193, ал. 2 от ЗСВ, за преместване на класираните кандидати на заемане на 7 (седем) длъжности „прокурор“ в районните прокуратури, съгласно обявения конкурс, с решение на Прокурорската колегия на Висшия съдебен съвет по протокол № 7/24.02.2021 г. (ДВ, бр. 19/05.03.2021 г.)

**УВАЖАЕМИ ГОСПОЖИ И ГОСПОДА,**

С решения по протокол № 07/24.02.2021 г. Прокурорската колегия на Висшия съдебен съвет (Колегията) обяви свободните длъжности „прокурор" в районните прокуратури, определи броя на длъжностите, които да се заемат чрез конкурси за преместване и за първоначално назначаване, както и обяви конкурс за преместване и заемане на 9 (девет) длъжности „прокурор" за следните органи:

- Районна прокуратура - Благоевград - 1 (една) длъжност;

- Районна прокуратура - Пазарджик - 2 (две) длъжности;

- Районна прокуратура - Кърджали - 1 (една) длъжност;

- Районна прокуратура - Плевен - 1 (една) длъжност;

- Районна прокуратура - Русе - 1 (една) длъжност;

- Районна прокуратура - Силистра - 1 (една) длъжност;

- Районна прокуратура - Бургас - 2 (две) длъжности.

Решението за обявяване на конкурса е обнародвано в брой 19 от 05.03.2021 г. на Държавен вестник, като в 14-дневния срок за прием на документи заявления за участие в конкурса подават 11 (единадесет) кандидати. Видно от заявените от тях желания се установи, че по отношение на обявените длъжности за Районна прокуратура - Кърджали и Районна прокуратура - Силистра не са изразени желания за назначаване. Съгласно разпоредбата на чл. 191, ал. 1, изр. 2-ро от ЗСВ, ако няма кандидат за съответната длъжност в конкурса за преместване, какъвто се явява и настоящият случай, същата следва се заеме по реда на чл. 178 от ЗСВ.С оглед на това обстоятелство, посочените незаявени длъжности са обявени, с решение на Колегията по протокол № 11/31.03.2021 г., на конкурс за първоначално назначаване. Така, конкурсната процедура за преместване се проведе по отношение на 7 (седем) длъжности „прокурор“.

Въз основа на извършената по реда на чл. 191, ал. 3 от ЗСВ проверка на подадените документи за участие в конкурса, с решения по протокол № 12/06.04.2021 г. и протокол № 13/13.04.2021 г., Комисията по атестирането и конкурсите към Прокурорската колегия на Висшия съдебен съвет (Комисията), допусна 10 (десет) от кандидатите, а 1 (един) не е допуснат, тъй като не отговаря на изискването на чл. 191, ал. 1 от ЗСВ. С оглед на постъпили откази от двама от допуснатите кандидати, окончателният брой на участниците в конкурса намаля на 8 (осем).

Поименният състав на конкурсната комисия провела процедурата е определена чрез жребий с решения на Колегията по протокол № 14/21.04.2021 г., протокол № 15/28.04.2021 г. и протокол № 17/12.05.2021 г. За редовни членове са определени: Жени Христова Шикова – заместник на административния ръководител – заместник – окръжен прокурор на Окръжна прокуратура – Габрово, Камелия Младенова Трифонова – прокурор в Окръжна прокуратура – Враца, Добромира Рачева Кожухарова – прокурор в Окръжна прокуратура – Русе, Йорданка Рангелова Тилова-Вълчева – прокурор в Окръжна прокуратура – Пловдив и проф. д.н. Иван Захариев Сълов – хабилитиран преподавател по наказателно право в Русенски университет "Ангел Кънчев", а за резервни членове: Стилиян Грозданов Грозев – прокурор в Окръжна прокуратура – Русе и проф. д.ю.н. Маргарита Иванова Чинова - хабилитиран преподавател по наказателно право в Софийски университет „Св. Климент Охридски“. За председател на комисията, с решение по протокол от 14.05.2021 г., членовете ѝ единодушно избират прокурор Добромира Кожухарова.

Съгласно изискването на чл. 191а, ал. 1 от ЗСВ, конкурсната комисия извърши класирането на кандидатите според общата оценка за притежаваните от тях професионални качества, формирана въз основа на резултатите от трите цифрови компонента, получени след извършената преценка и анализ по реда на чл. 40а от Наредба № 1/09.02.2017 г. (обн. в ДВ, бр. 99 от 26.11.2021г.).

По отношение на първия компонент комисията е изследвала данните от атестационните формуляри на кандидатите от последното им атестиране и извършените проверки от ИВСС и от по-горестоящите органи на съдебната власт. По втория компонент са изследвани данните от кадровите им дела. Третият компонент касае проверените от комисията 6 (шест) дела и преписки по отношение на всеки кандидат, от които 3 (три) дела или преписки избрани от комисията въз основа на посочените данни в справките към заявленията за участие в конкурса, както и 3 (три) дела или преписки, избрани от съответния кандидат.

Видно от изготвеното от конкурсната комисия класиране, не е налице класиран кандидат за обявената длъжност за Районна прокуратура – Благоевград. Постъпил е и отказ от участие в процедурата от първия по реда кандидат, класиран на единственото му желание за Районна прокуратура – Пазарджик, а именно: Пенка Стоянова Стойкова – прокурор в Районна прокуратура – Сливен. С оглед на изложеното, една от двете обявени длъжности „прокурор“ в Районна прокуратура – Пазарджик, както и длъжността в Районна прокуратура - Благоевград остават неусвоени, с оглед липсата на кандидати по реда на класирането, които да ги заемат.

С оглед предоставената в цялост конкурсна документация по проведения конкурс, ведно с резултатите от класирането по чл. 191а, ал. 1 от ЗСВ, мотивираното становище на конкурсната комисия по чл. 191а, ал. 3 от ЗСВ, протоколите за работата на комисията и за избор на дела, становищата на Комисия по професионална етика към Прокурорската колегия на Висшия съдебен съвет, видно от които класираните кандидати притежават необходимите нравствени качества за заемане на длъжността, Комисията счита, че конкурсната процедура е проведена при спазване на разпоредбите на Закона за съдебната власт.

*С оглед на гореизложеното и след проведено гласуване с вдигане на ръка, при обявения резултат 11 гласа „за“ и „0“ против, на основание чл. 193, ал. 2 от ЗСВ,*

**КОМИСИЯТА ПО АТЕСТИРАНЕТО И КОНКУРСИТЕ**

**Р Е Ш И:**

1.1. ПРЕДЛАГА на Прокурорската колегия на Висшия съдебен съвет да проведе гласуване, като на седемте конкурсни длъжности „прокурор" в районните прокуратури премести кандидатите по поредността на класирането, до попълване на свободните места.

1.2. Внася предложението в заседанието на Прокурорската колегия на ВСС, насрочено на 09.03.2022 г., за разглеждане и произнасяне.

2. Информация от Районна прокуратура – Бургас относно подадени протести от Щелиян Веселинов Димитров – прокурор в Районна прокуратура – Бургас, в периода на атестиране за придобиване статут на несменяемост.

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДОСТАВЯ на Прокурорската колегия на Висшия съдебен съвет заверени копия на всички подадени протести от Щелиян Веселинов Димитров - прокурор в Районна прокуратура – Бургас, в периода на атестирането за придобиване статут на несменяемост (06.07.2016 г. - 06.07.2021 г.), както и заверени копия на актовете, с които същите са уважени, респективно оставени без уважение, включително по отношение на отбелязаните в част III, табл. 4.4. от ЕФА два броя неразгледани протеста, както следва:

- 11 бр. **уважени** протеста *(в ЕФА е допусната техническа грешка – посочени са общо 12 бр. уважени протеста)* по пр. пр. №№ ТОЦ-325/2017 г., ТОЦ-328/2017 г., ТОЦ-913/2016 г., ТОЦ-799/2016 г., ТОЦ-211/2018 г., 276/2020 г., 2700/2020 г., 4869/2020 г., по пр. ТОЦ-619/2018 г. – 2 бр., 6499/2021 г., всички по описа на РП – Бургас;

- 1 бр. **неуважен** протест по пр. № 11298/2016 г. по описа на РП – Варна;

- 2 бр. **неразгледани** към края на атестационния период (06.07.2021 г.), протеста – по пр. № ТОЦ-441/2018 г. и пр. №1332/2021 г., и двете по описа на РП – Бургас, които впоследствие са уважени (с решения от 30.07.2021 г. и съответно от 12.07.2021 г.). *Посочените 2 броя протеста следва да бъдат статистически отчетени като уважени в периода на следващото атестиране на прокурор Щелиян Димитров.*

2.2. ВНАСЯ преписката в заседание Прокурорската колегия на Висшия съдебен съвет, насрочено за 09.03.2022 г., за разглеждане и произнасяне.

ЕДИННИ ФОРМУЛЯРИ

3. Предварително атестиране на Мирослав Димчев Спасов - прокурор в Районна прокуратура - Ямбол. *(вх.№ ВСС-13202/17.09.2021 г.)*

 *След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Мирослав Димчев Спасов - прокурор в Районна прокуратура - Ямбол.

3.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от предварително атестиране „МНОГО ДОБРА“ на Мирослав Димчев Спасов - прокурор в Районна прокуратура - Ямбол.

3.3. Предоставя, на основание чл. 205, ал. 1 от ЗСВ, на Мирослав Димчев Спасов - прокурор в Районна прокуратура - Ямбол, резултатите от атестирането за запознаване.

4. Придобиване статут на несменяемост на Лидия Иванова Кръстева - прокурор в Софийска районна прокуратура. *(вх.№ ВСС-11908/06.08.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по общите критерии за атестиране на Лидия Иванова Кръстева - прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В част IV, т. 1 „Правни познания и умение за прилагането им" определената от ПАК оценка „5" следва да бъде намалена с 1 (една) единица, с оглед констатираните основания за отмяна на актове по преписки и наказателни производства и връщането на внесени в съда актове, относими към критерия.*

*Отменени постановления по преписки и ДП, поради неизясняване на всички обстоятелства, т.е. в противоречие с принципите, залегнали в чл. 13 и чл. 14 от НПК - за разкриване на обективната истина и вземане на решенията по вътрешно убеждение, основано на обективно, всестранно и пълно изследване на всички обстоятелства по делото, се наблюдават:*

 - *по* *пр. № 10510/2017 г. по описа на СРП - с постановление е отказано образуването на досъдебно производство, като е направен извод за изначална несъставомерност на деянието от обективна страна, поради липса на задължителни признаци за осъществено престъпление. СГП е отменила постановлението, с указания за извършването на всички възможни и необходими действия с оглед събирането на данни по смисъла на чл.211, ал.1 НПК. По преписката е образувано ДП, което е спряно;*

 *- по пр. № 43668/2016 г. по описа на СРП - постановеният отказ да се образува наказателно производство е отменен, като неправилен и незаконосъобразен и са дадени указания за извършване на допълнителна проверка. Впоследствие е образувано досъдебно производство, което е спряно;*

 *- по пр. № 42720/2016 г. по описа на СРП – АП-София отменя постановление за отказ от образуване на ДП. Направен е извод, че по случая не е извършвана проверка, в хода на която да се съберат данни, които да потвърдят или опровергаят твърденията, изнесени в жалбата. Впоследствие отново е постановен отказ за образуване на ДП;*

 *- по пр. № 21406/2018 г. по описа на СРП - постановлението за отказ от образуване на ДП е отменено, като са дадени подробни указания, които целят пълнота и обективност при изясняване на обективната истина. Прокурор Кръстева е поискала отвод, който е уважен. Впоследствие по преписката е отказано образуване на ДП;*

 *- по пр. № 9192/2018 г. по описа на СРП - отменено е постановление за отказ от образуване на ДП с мотив, че по преписката са останали неизследвани и неустановени съществени обстоятелства, при изясняването, на които в хода на допълнителна проверка е възможно да бъдат установени данни за осъществен състав на престъпление. Впоследствие прокурор Кръстева е изготвила постановление за изпращане на преписката по компетентност;*

 *- по пр. № 20934/2018 г. по описа на СРП - отменено е постановление на прокурор Лидия Кръстева за отказ да се образува ДП, като незаконосъобразно, постановено при неизяснена фактическа обстановка. След изпълнение на дадените указания е образувано ДП;*

 *- по пр. № 42106/2016 г. по описа на СРП – АП-София отменя постановление за отказ от образуване на ДП, като връща преписката на СРП, която да разпореди извършване на допълнителна проверка за изясняване на въпроси от съществено значение за казуса. След изпълнение на указанията е образувано ДП, което в последствие е прекратено;*

 *- по пр. № 8764/2018 г. по описа на СРП – след проведена проверка, с постановление е отказано образуването на досъдебно производство, като е направен извод за наказателна несъставомерност на установените факти. АП-София е отменила постановлението, с указания за изясняване на обстоятелства, останали извън полезрението и коментара на прокурора от СРП;*

 *-* *по пр. № 31106/2020 г. по описа на СРП - отменено е постановлението на атестирания прокурор за отказ да образува ДП и е разпоредено продължаване на разследването, тъй като по преписката са останали неизяснени и неустановени съществени обстоятелства, при изясняването, на които е възможно да бъдат установени данни за осъществен състав на престъпление. След проведено допълнително разследване е образувано досъдебното производство;*

*- по пр. № 43652/2016 г. по описа на СРП – постановление за прекратяване на ДП е отменено от СГП, която е установила неизяснени въпроси, относно съставомерността на деянието от субективна страна.*

*Основания за отмяна на постановления по досъдебни производства, свързани с приложението на закона се наблюдават при:*

 *- по пр. № 28814/2018 г. по описа на СРП – постановление за прекратяване е отменено с Определение на СРС, считайки че в случая* *наблюдаващият прокурор е приложил закона неправилно, позовавайки се на чл. 15 НК, като не е отчел наличието на извършени от страна на същия нарушения на ЗДвП;*

 *- по пр. № 3564/2020 г. по описа на СРП – постановление за прекратяване на ДП е отменено с Определение на СРС. Съдът счита, че в случая прекратяването се явява преждевременно. Съгласно разпоредба на чл. 25, ал.1, т.6 НПК, когато се установи, че престъпление се преследва по тъжба на пострадалия, същото най-напред подлежи на спиране.*

*Допуснати нарушения, довели до връщане на досъдебни производства, свързани с показателя „способност за прилагане на закона и съдебната практика" се наблюдават при:*

 *- по пр. № 11430/2017 г. по описа на СРП – съдът не е одобрил внесено споразумение, поради констатирани допуснати съществени нарушения на процесуалните правила при привличане на обвиняемия в това му процесуално качество – вменени са му нарушения, извън фактическите описани такива. Изготвен е ОА, внесен в съда. В съдебно заседание е сключено споразумение;*

 *- по пр. № 2596/2018 г. по описа на СРП – наблюдаващият прокурор е внесъл предложение за освобождаване от наказателна отговорност с налагане на административно наказание по чл. 78а НК за извършено престъпление по чл.354а, ал.5, вр. ал.3, т.1 НК. Съдът е върнал така внесеното предложение. Констатирано е, че не отговаря на изискванията за законосъобразност, т.к. в заключителната част не е посочен обективен признак от състава на престъплението, а именно, че същото представлява маловажен случай. Установена е непълнота и неяснота във фактическата обстановка, изложена в обстоятелствената част, доколкото не е посочена датата на извършване на престъплението. Впоследствие прокурор Кръстева е изготвила ОА.*

*Изложеното обосновава поставяне на оценка „4“ по коментирания критерий.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра" - 4,81 на Лидия Иванова Кръстева - прокурор в Софийска районна прокуратура.*

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Лидия Иванова Кръстева - прокурор в Софийска районна прокуратура.

4.3. Предоставя, на основание чл. 205, ал. 1 от ЗСВ, на Лидия Иванова Кръстева - прокурор в Софийска районна прокуратура, резултатите от атестирането за запознаване.

5. Периодично атестиране на Иван Валериев Първанов - прокурор в Софийска районна прокуратура. *(вх. № ВСС-10084/05.10.2020 г.)*

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка за атестиране на Иван Валериев Първанов - прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените оценки, възражението на прокурор Първанов* *и становището на ПАК при АП-София по чл. 55, ал. 6 от Наредба № 3/23.02.2017 г. на ВСС, счита, че не са налице основания за увеличаване на предложените оценки.*

*Видно от допълнително изисканите с писмо изх. № 10084/2021г. данни за индивидуалната натовареност на прокурор Първанов за периода, в който е бил командирован на длъжност „прокурор“ в Специализираната прокуратура, среднодневната му натовареност за периода 01.09.2019 г. – 31.12.2019 г. е била 0,53, при натовареност на прокурор в СП - 1,32 и на прокурор за страната – 1,22. В периода 01.01.2020 г. - 21.10.2020 г. среднодневната натовареност на прокурор Първанов е била 0,96, при среднодневна натовареност на прокурор в СП – 1,25 и на прокурор за страната – 1,14, което води до извод за по-ниска индивидуална натовареност спрямо тази на прокурор в ОСВ и на прокурор за страната.*

*Комисията не споделя изразеното във възражението становище във връзка с отменените прокурорски актове и уважените протести, доколкото цитираният от прокурор Първанов процент на отменени прокурорски актове по преписки за 2019г., 2018 г. и 2017 г. не фигурира в официално публикувания на интернет страницата на ПРБ Доклад за прилагането на закона и за дейността на прокуратурата и на разследващите органи за 2019 г. От друга страна, некоректно е съпоставянето на данни за отменените прокурорски актове и уважените протести за целия 5-годишен атестационен период с процента отменени актове и протести за отделни години.*

5.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от периодично атестиране „ДОБРА“ на Иван Валериев Първанов - прокурор в Софийска районна прокуратура.

5.3. Предоставя, на основание чл. 205, ал. 1 от ЗСВ, на Иван Валериев Първанов - прокурор в Софийска районна прокуратура, резултатите от атестирането за запознаване.

6. Придобиване статут на несменяемост на Теменуга Вилиянова Фачикова - прокурор в Софийска районна прокуратура. *(вх.№ ВСС-11906/06.08.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Теменуга Вилиянова Фачикова - прокурор в Софийска районна прокуратура.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Теменуга Вилиянова Фачикова - прокурор в Софийска районна прокуратура.

6.3. Предоставя, на основание чл. 205, ал. 1 от ЗСВ, на Теменуга Вилиянова Фачикова - прокурор в Софийска районна прокуратура, резултатите от атестирането за запознаване.

7. Придобиване статут на несменяемост на Георги Данаилов Дамянов - прокурор в Районна прокуратура - Сливница. *(вх.№ ВСС-13201/17.09.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1.НЕ ПРИЕМАпредложениетонаПостоянната атестационна комисия при Апелативна прокуратура - София за комплексна оценка на Георги Данаилов Дамянов - прокурор в Районна прокуратура - Сливница.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В част IV, т. 1 „Правни познания и умения за прилагането им" поставената оценка „5" следва да се намали с 1 (една) единица.*

*При определяне на оценката по този критерий, ПАК е отчела, че постановените актове са обосновани, правилни и законосъобразни и се отличават със своя стабилитет, като се акцентира на незначителния брой обжалвани актове спрямо постановените и малкия брой отменени. Анализът на отменените е на база общ брой постановени, но не и на база процентно отношение отменени спрямо общ брой на обжалваните актове. Отразено е, че делът на отменените актове по преписки – 11 бр. спрямо общия брой постановени 957 бр. е 1,15 %. Не такъв е обаче анализът на отменените актове по преписки спрямо общия брой обжалвани. Обжалвани са 27 акта по преписки, от които 11 са отменени, т.е. 40,7 % от обжалваните. По същия начин са интерпретирани и данните по актове, постановени по наказателни производства. Правилният извод са процентните съотношения при 5 обжалвани, от които 4 отменени е, че това са 80 % от обжалваните актове и 0,74 % отнесени към общия брой постановени актове – 542 броя.*

*Същевременно, за да направи преценка и за втория показател по този критерий - „способност за прилагане на закона и съдебната практика“, КАК се запозна с приложените към атестационната преписка актове по преписки и наказателни производства и с причините за отмяна на проверените такива. Така напр.:*

*По пр. №1467/2016 год. по описа на РП-Сливница - прокурорският акт е отменен поради неизяснена в цялост фактическа обстановка, което налага извършване на допълнителна проверка.*

*Пр. №1553/2020 год. по описа на РП-Сливница – прокурорският акт е отменен, като немотивиран и наличието на данни за други престъпления, които са игнорирани в постановения акт.*

*Пр. пр. №№ 1056/2019 год., 115/2017 год., 15/2018 год. по описа на РП-Сливница и др. – прокурорските актове са отменени, като необосновани и незаконосъобразни в резултат на извършена непълна проверка.*

*Пр. пр. 1824/2015 год., 771/2014 год., 414/2017 год. и 1052/2013 год. по описа на РП-Сливница (актове по НП) прокурорските актове са отменени поради непълнота на извършеното разследване, неизясняване на фактическата обстановка и са дадени указания за извършване на допълнителни процесуално-следствени действия.*

*КАК съобрази и основанията за връщане на актовете от съда, които сочат на недостатъчна прецизност при изготвянето им и пропуски при способността за прилагане на закона и съдебната практика:*

*Пр. № 1358/2016 год. по описа на РП-Сливница - внесеното предложение по реда на чл.78а от НК не е уважено, поради липса на процесуални основания за това, а именно – налице е била реална съвкупност от престъпления, неустановена от прокурора и изключваща приложението на този правен институт.*

*Пр. № 414/2017 год. и № 864/2017 год. по описа на РП-Сливница (обвинителни актове) и пр. № 313/2018 год. по описа на РП-Сливница (предложение по чл.78А от НК), са върнати от съда поради допуснати съществени процесуални нарушения, водещи до ограничаване правата на обвиняемото лице, изразили се в непрецизно описание на фактите в обстоятелствената част на акта, неяснота на акта и формулирането му по начин, по който не може да се определи предмета на доказване и участието на обвиняемия в него.*

*В изброените по-горе произнасяния на прокурор Дамянов се касае за повтарящи се пропуски и процесуални нарушения, свързани с непълно изясняване на фактическата обстановка, неотчитане наличието на данни за други престъпления, необходимост от извършване на допълнителни процесуално-следствени действия, липса на процесуални основания за постановяване на конкретния акт, формулирането на акта по начин, по който не може да се определи предмета на доказване. Същите сочат на недостатъчна прецизност при изготвяне на актовете.* *От друга страна, тези пропуски и нарушения следва да се разгледат в контекста на притежавания немалък юридически стаж, предполагащ високо качество на изготвените актове и недопускане на грешки от посоченото естество, които ПАК не е съобразила при определяне на оценката по коментирания качествен по същността си критерий.*

*За да постави оценка „4“ в тази част, КАК отчита преди всичко основанията за отмяна/връщане, отразени в актовете на горестоящата прокуратура или съда, обосноваващи извод, че прокурор Дамянов притежава правни познания и умения за прилагането им, съотносими на нивото на изискванията за заеманата длъжност, без да ги надхвърлят.*

*В Част IV, т. 3 „Умение за оптимална организация на работата" определената от ПАК оценка „4" следва да се намали с още 1 (една) единица, с оглед показателя за оценяване „спазване на сроковете".*

*При определяне на оценката по критерия КАК взе предвид, че при проведеното на прокурор Георги Дамянов предварително атестиране, /обхващащо периода от 07.09.2016 год. до 07.09.2019 год./ е констатирано допуснато просрочване при решаване на възложени преписки и досъдебни производства. След съпоставка между статистическите данни от посочения времеви интервал и двугодишния период, следващ предварителното атестиране и обхванат от настоящото атестиране за несменяемост – 07.09.2016 год. - 07.09.2021 год., се установява, че отново е налице постановяване на актове след законово установения срок.*

*Видно от данните в част III, таблица 3 на ЕФА от общо решените 991 преписки, 144 произнасяния са над едномесечния срок и от общо решените 502 досъдебни производства 72 произнасяния са над този срок (42 броя в срок до 2 месеца и 30 броя в срок над 2 месеца). В част II от ЕФА е отбелязано, че по 8 досъдебни производства това е неотносимо, макар в УИС да са посочени като просрочени. Отчитайки тези факти, КАК приема, че броят на просрочените досъдебни производства от общо 72 броя се намалява на 64 броя, но независимо от това, броят е значителен.*

*Изложеното сочи тенденция в работата на прокурор Дамянов за допускане на просрочия при решаване на възложените му преписки и досъдебни производства, още повече като се отчитат и данните за по-ниската индивидуална натовареност през по-голямата част от атестационния период. Същите не могат да бъдат пренебрегнати и обосновават поставената оценка „3“ по коментирания критерий.*

*В част V, т. 4 „Брой необжалвани прокурорски актове…" КАК счита, че предложената от ПАК оценка „5“ следва да бъде намалена с една /1/ единица.*

*Този отделно въведен от закона критерий има предимно количествени и статистически измерения и следва да бъде оценяван самостоятелно.*

*Видно от данните в Част III на ЕФА за периода на атестиране са налице 11 отменени акта по преписки, които представляват 40,7 % от обжалваните и 1,1 % от общия брой на постановените актове от този вид.*

*Налице са и 4 бр. отменени актове по наказателни производства или 80 % от обжалваните и 0,7 % от общия брой актове от този вид.*

*За същия период от съда са върнати 4 акта – 2 обвинителни акта и 2 предложения по чл. 78А от НК, което представлява 1,5 % от всички 263 акта, внесени в съда.*

*Налице са 6 оправдателни присъди, които представляват 2,5 % от общия брой постановени присъди /243 броя/. Подаден е 1 /един/ протест, който не е уважен.*

*Изложеното по-горе определя съответната оценка, която в настоящия случай следва да бъде „4“.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед изложеното и изхождайки от разбирането за важните правни последици, които законът свързва с придобиването на статут на несменяемост, като отчита и натрупания вече професионален опит, а оттук и по-голямата взискателност към работата на магистрата в сравнение с предварителното атестиране, КАК определя комплексна оценка „Добра" (4.39) на Георги Данаилов Дамянов - прокурор в Районна прокуратура – Сливница,*

7.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от атестиране за придобиване статут на несменяемост „ДОБРА“ на Георги Данаилов Дамянов - прокурор в Районна прокуратура - Сливница.

7.3. Предоставя, на основание чл. 205, ал. 1 от ЗСВ, на Георги Данаилов Дамянов - прокурор в Районна прокуратура - Сливница, резултатите от атестирането за запознаване.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

8. Предложение от административния ръководител на Районна прокуратура - Пазарджик за повишаване на Величка Петрова Христова - заместник на административния ръководител – заместник-районен прокурор на Районна прокуратура - Пазарджик, с ранг „прокурор в ОП“, на място в по-горен ранг „прокурор в АП“. *(вх.№ ВСС-4413/25.02.2022 г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Величка Петрова Христова - заместник на административния ръководител – заместник-районен прокурор на Районна прокуратура - Пазарджик, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

8.2. ВНАСЯ предложението в заседанието на Прокурорската колегия на ВСС, насрочено за 09.03.2022 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

9. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 10 гласа „за“ и „0“ против*

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** |  |
| **1** | РП-ХАСКОВО | **Таня Георгиева Александрова** | прокурор | Ангелина Митова |

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

10. Придобиване статут на несменяемост на Диляна Бориславова Барбутова - прокурор в Районна прокуратура - Благоевград. *(вх.№ ВСС-11506/27.07.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Диляна Бориславова Барбутова - прокурор в Районна прокуратура - Благоевград.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Диляна Бориславова Барбутова - прокурор в Районна прокуратура - Благоевград.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС, Диляна Бориславова Барбутова - прокурор в Районна прокуратура - Благоевград, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. ВНАСЯ предложението в заседание на Прокурорската колегия на ВСС, насрочено за 09.03.2022 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

11. Придобиване статут на несменяемост на Надежда Валериева Божилова - прокурор в Софийска районна прокуратура. *(вх.№ ВСС-9507/16.06.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по общите критерии за атестиране на Надежда Валериева Божилова - прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените оценки, становището на прокурор Божилова по отношение на част VII от ЕФА и становището на ПАК при АП-София по чл. 55, ал. 6 от Наредба № 3/23.02.2017 г. на ВСС, счита, че:*

***В******част IV, т.3 „Умение за оптимална организация на работата“*** *предложената от ПАК оценка „4“ следва да се увеличи с една /1/ единица. Видно от представените по атестационната преписка и към становището на прокурор Божилова материали, по отразените през 2020 г. две дела без разрешение за удължаване на срока (табл. 3.2 на ч. III), причините за просрочие се дължат на неизпращане на същите от разследващия орган на наблюдаващия прокурор. С оглед спазване на срочността по досъдебните производства, прокурор Божилова се е произнесла с постановления, съдържащи указания за незабавен доклад или депозиране на искане за удължаване на срока на разследване. След изтичане на срока, по двете дела не са били извършвани действия по разследване и не са събирани доказателства. КАК съобрази и високата индивидуалната натовареност на магистрата през този период – 5,00, съпоставена с тази на прокурор в СРП – 3,59 и на прокурор за страната – 3,06. Изложеното обосновава максимална оценка по критерия.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед изложеното, КАК определя комплексна оценка „Много добра" (5,00) на Надежда Валериева Божилова - прокурор в Софийска районна прокуратура.*

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Надежда Валериева Божилова - прокурор в Софийска районна прокуратура.

11.3. Предоставя, на основание чл. 205, ал. 1 от ЗСВ, на Надежда Валериева Божилова - прокурор в Софийска районна прокуратура, резултатите от атестирането за запознаване.

12. Извънредно атестиране на Красимир Любомиров Кирилов - прокурор в Софийска градска прокуратура. *(вх.№ ВСС-13844/06.10.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1.ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Красимир Любомиров Кирилов - прокурор в Софийска градска прокуратура.

12.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Красимир Любомиров Кирилов - прокурор в Софийска градска прокуратура.

12.3. Предоставя, на основание чл. 205, ал. 1 от ЗСВ, на Красимир Любомиров Кирилов - прокурор в Софийска градска прокуратура, резултатите от атестирането за запознаване.

РАЗНИ

13. Предложение от административния ръководител на Окръжна прокуратура – Кюстендил за освобождаване на Ивайло Володиев Илиев от заеманата длъжност “заместник на административния ръководител- заместник - окръжен прокурор“ на Окръжна прокуратура – Кюстендил и назначаване на Марияна Вергилова Сиракова – прокурор в Окръжна прокуратура – Кюстендил на длъжност “заместник на административния ръководител - заместник - окръжен прокурор“ на Окръжна прокуратура – Кюстендил.

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Ивайло Володиев Илиев от заеманата длъжност „заместник на административния ръководител – заместник-окръжен прокурор“ на Окръжна прокуратура – Кюстендил, с ранг „прокурор в АП“.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Марияна Вергилова Сиракова – прокурор в Окръжна прокуратура – Кюстендил на длъжност „заместник на административния ръководител - заместник-окръжен прокурор“ на Окръжна прокуратура – Кюстендил, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

13.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Ивайло Володиев Илиев – заместник на административния ръководител – заместник-окръжен прокурор на Окръжна прокуратура – Кюстендил на длъжност „прокурор“ в Окръжна прокуратура – Кюстендил, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Марияна Вергилова Сиракова – прокурор в Окръжна прокуратура – Кюстендил, на длъжност „заместник на административния ръководител - заместник-окръжен прокурор“ на органа.

13.4. ВНАСЯ предложенията в заседание на Прокурорската колегия на ВСС, насрочено за 09.03.2022 г., за разглеждане и произнасяне.

14. Заявления за отвод от членове на конкурсните комисии по обявения, с решение на Прокурорската колегия на Висшия съдебен съвет по протокол № 03/26.01.2022 г., конкурс за младши прокурори в районните прокуратури.

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ Таня Димитрова Коцева – прокурор в Окръжна прокуратура – София, за редовен член на първа конкурсна комисия за младши прокурори, на мястото на Любомир Цанков Русев – прокурор в Софийска градска прокуратура.

14.1.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на първа конкурсна комисия за младши прокурори – прокурор в окръжна прокуратура, на мястото на Таня Димитрова Коцева – прокурор в Окръжна прокуратура – София.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) редовен член на първа конкурсна комисия за младши прокурори – прокурор в окръжна прокуратура, на мястото на Ивелин Василев Чафаланов – заместник на административния ръководител – заместник-окръжен прокурор на Окръжна прокуратура – Силистра.

14.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на първа конкурсна комисия за младши прокурори – хабилитиран учен по наказателноправни науки, на мястото на доц. д-р Юлиана Младенова Матеева – Варненски свободен университет „Черноризец Храбър“.

14.4.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ Чавдар Тонев Железчев – прокурор Софийска градска прокуратура, за редовен член на втора конкурсна комисия за младши прокурори, на мястото на Албена Янкова Георгиева – прокурор в Окръжна прокуратура – Пловдив.

14.4.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на втора конкурсна комисия за младши прокурори – прокурор в окръжна прокуратура, на мястото на Чавдар Тонев Железчев – прокурор Софийска градска прокуратура.

14.5. Внася предложението в заседанието на Прокурорската колегия на ВСС, насрочено за 09.03.2022 г., за разглеждане и произнасяне.

15. Заявления за отвод от членове на втора конкурсна комисия по обявения, с решение на Прокурорската колегия на Висшия съдебен съвет по протокол № 03/26.01.2022 г., конкурс за младши следователи в следствените отдели в окръжните прокуратури.

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ Нели Пенкова Гюрова – следовател в Национална следствена служба, за редовен член на втора конкурсна комисия за младши следователи, на мястото на Вера Виолетова Пейчева – следовател в Национална следствена служба.

15.1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на втора конкурсна комисия за младши следователи – следовател в Национална следствена служба, на мястото на Нели Пенкова Гюрова – следовател в Национална следствена служба.

15.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на втора конкурсна комисия за младши следователи – хабилитиран учен по наказателноправни науки, на мястото на доц. д-р Галина Димитрова Ковачева - Варненски свободен университет „Черноризец Храбър“.

15.5. Внася предложенията в заседанието на Прокурорската колегия на ВСС, насрочено за 09.03.2022 г., за разглеждане и произнасяне.

16. Обсъждане на решения на Прокурорската колегия на Висшия съдебен съвет по протокол № 37/03.11.2021 г. по т. 4.30.2., т. 4.68.8., т. 4.99., т. 4.116.3., т. 4.119.2., т. 4.142.1., т. 4.154.1., т. 4.160.3. и т. 4.165, касаещи кандидатите, повишени в длъжност „прокурор“ в Специализираната прокуратура.

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ДОПЪЛВА свои решения по протокол № 5/08.02.2022г., допълнителни точки 26, 27 и 28, като след текста „*ВЪЗЛАГА на Дирекция „Конкурси на магистрати" да изготви уведомления по чл. 161, л. 1 от ЗСВ по отношение на кандидатите, повишени с решения на Прокурорската колегия на Висшия съдебен съвет по протокол № 37/03.11.2021 г. по т. 4.30.2., т. 4.68.8., т. 4.99., т. 4.116.3., т. 4.119.2., т. 4.142.1., т. 4.154.1., т. 4.160.3. и т. 4.165.*„ да се добави изразът „*след влизане в сила на протоколно определение от съдебно заседание, проведено на 26.01.2022г. по адм. дело № 11772/2021г. по описа на ВАС, допълнено с определение от 09.02.2022г.*“

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

17. Придобиване статут на несменяемост Цветослав Лазаров Иванов - прокурор в Районна прокуратура - Хасково. *(вх.№ВСС-13926/07.10.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Цветослав Лазаров Иванов - прокурор в Районна прокуратура - Хасково.

17.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Цветослав Лазаров Иванов - прокурор в Районна прокуратура - Хасково.

17.3. ПРЕДЛАГА НА ПРОКУРОРСКАТА КОЛЕГИЯ НА ВСС, Цветослав Лазаров Иванов - прокурор в Районна прокуратура - Хасково, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

17.4. ВНАСЯ предложението в заседание на Прокурорската колегия на ВСС, насрочено за 09.03.2022 г., за разглеждане и произнасяне.

18. Придобиване статут на несменяемост на Мария Светославова Терзииванова - прокурор в Районна прокуратура - Варна. *(вх.№ ВСС-10714/08.07.2021г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Мария Светославова Терзииванова - прокурор в Районна прокуратура - Варна.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Мария Светославова Терзииванова - прокурор в Районна прокуратура - Варна.

18.3. ПРЕДЛАГА НА ПРОКУРОРСКАТА КОЛЕГИЯ НА ВСС, Мария Светославова Терзииванова - прокурор в Районна прокуратура - Варна, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

18.4. ВНАСЯ предложението в заседание на Прокурорската колегия на ВСС, насрочено за 09.03.2022 г., за разглеждане и произнасяне.

19. Периодично атестиране на Евгения Тодорова Манева - прокурор в Софийска районна прокуратура. *(вх.№ ВСС-10453/09.10.2020 г.)*

*След проведено гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Евгения Тодорова Манева - прокурор в Софийска районна прокуратура.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Евгения Тодорова Манева - прокурор в Софийска районна прокуратура.

19.3. ВНАСЯ предложението в заседание на Прокурорската колегия на ВСС, насрочено за 09.03.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ